VEDTÆGTER – Skanderborg Skakklub

Maj 2024

**Kommentarer til korrektion og ændringer af vedtægterne.**

Skanderborg Skakklub får tilskud fra kommunen i form af billig lokaleleje, tilskud til unge medlemmer, uddannelse oa.

For at klubben kan få disse tilskud skal klubben formelt være en folkeoplysende almen forening som er underlagt Folkeoplysningslovens krav.

# Det stiller krav til vore vedtægter for at leve op til denne lov.

# Samtidig har bestyrelsen et ønske om at valg af bestyrelsessuppleanter, revisor, fast dagsorden og andre detaljer præciseres.

Følgende ændringer foreslås – afmærket med gult og ændringen skrevet med rødt:

# §1

Klubbens navn er Skanderborg Skakklub, og dens hjemsted er Skanderborg. Klubbens formål er at udvikle og fremme kendskabet til og interessen for skakspillet i Skanderborg og omegn. Klubben skal være medlem af Dansk Skak Union.

# §2

Klubbens regnskabsår er et kalenderår. Første hele kalenderår bliver fra 1. januar år 2000 til og med 31. december år 2000.

# §3

Som medlemmer optages alle personer, der ikke står i restance eller har karantæne i andre klubber. I det følgende kaldet A medlemmer. Klubben kan optage personer, der er medlem i andre klubber. Disse medlemmer har et B medlemskab, der alene omfatter ret til at spille i klubturneringerne. B medlemmer har ikke stemmeret på generalforsamlingen.

**Ændringsforslag til §4:**

1: vi vælger en revisor i stedet for en revision.

2: Indkomne forslag skal være skriftlige for at undgå misforståelser.

3: hvis forslag skal behandles på generalforsamlingen, er det et krav at medlemmer får kendskab til disse inden generalforsamlingen, da det kan få indflydelse på om de vil møde op og stemme for eller imod.

Forslag til generalforsamlingen skal være formanden i hænde senest 15 dage før generalforsamlingens afholdelse, så de kan behandles af bestyrelsen og udsendes inden generalforsamlingens afholdelse. Herved er der tid til en evt. snak med forslagsstilleren om formulering og uddybning af forslaget, inden det sendes ud.

4: Vi foreslår at man kan stemme ved personligt fremmøde eller ved afgivelse af fuldmagt til et formand eller kasserer.

5: Taget i betragtning af det er en forening, hvor der yderst sjældent skal stemmes om væsentlige forhold, foreslår vi at der ***ikke*** stilles formelle krav om et mindste antal fremmødte A-medlemmer for at generalforsamlingen er beslutningsdygtig. Dette for at undgå bøvl med at skulle til at indkalde til en ny generalforsamling, med mindre at det er ændringer til vedtægter så træder §10 i anvendelse hvor der skal være 50% af A-medlemmer til stede.

# §4

Generalforsamlingen er den højeste myndighed i alle klubbens anliggender. Den ordinære generalforsamling afholdes en gang årligt i april måned. På generalforsamlingen aflægger bestyrelsen beretning, regnskabet fremlægges til godkendelse, kontingent fastsættes og der foretages valg til bestyrelse**, (1)** ~~revision~~ revisor og suppleanter hertil. Generalforsamlingen behandler ligeledes indkomne **(2)** skriftlige forslag, der skal være formanden i hænde senest **(3)** ~~3~~ 15 dage før generalforsamlingen. Beslutninger træffes ved almindeligt stemmeflertal blandt klubbens A medlemmer. **(4)** Der kan stemmes ved personligt fremmøde eller ved afgivelse af fuldmagt til formand eller kasserer.

~~Generalforsamlingen er beslutningsdygtig når 25% af klubbens A medlemmer er til stede. Er der ikke mødt 25% af A medlemmerne, skal bestyrelsen indkalde til en ny generalforsamling, som er beslutningsdygtig uanset deltagerantal. Denne generalforsamling skal afholdes senest 30 dage efter aflysningen af den først indkaldte generalforsamling.~~

**(5)**En rettidig indkaldt generalforsamling er beslutningsdygtig uanset de fremmødtes antal.

**Ændringsforslag til §5:**

**6:** For at medlemmerne han mulighed for at kende dagsorden og fremsende evt. forslag foreslås at udsendelse af indkaldelse rettes fra 3 til ~~21 dage~~ 1 måned, (for at give tid til at udarbejde evt. forslag.)

Evt fremsendte forslag skal tilsvarende udsendes senest 6 dage før afholdelse af generalforsamlingen

**7:** Klubbens medlemsblad slettes.

**8:** Vi foreslår at dagsordenen skal ligge fast så man kommer rundt om det forpligtigende ved en generalforsamling.

# §5

Indkaldelse til generalforsamling ~~sammen med indkomne forslag~~ skal ske **(6)** senest ~~3~~ 1 måned før generalforsamlingen. Indkomne forslag skal udsendes senest 6 dage før afholdelse af generalforsamlingen. Indkaldelse foretages på mindst én af **(7)** følgende ~~tre~~ to måder:

1. På klubbens hjemmeside.
2. ~~I klubbens medlemsblad.~~
3. Per mail eller brev.

# (8)Indkaldelsen skal indeholde dagsorden og dagsordenen for den ordinære generalforsamling skal omfatte:

# Valg af dirigent og referent

# Formandens beretning

# Fremlæggelse af revideret regnskab til godkendelse

# Fastlæggelse af kontingent

# Bestyrelsens plan for aktiviteter for det kommende år

# Indkomne forslag

# Valg af bestyrelsesmedlemmer, bestyrelsessuppleanter, revisor og revisorsuppleant

# Eventuelt

# 8A: §6: det foreslås at der skal være klarhed over hvornår indkaldelse til ekstraordinær generalforsamling skal ske.

# §6

Der indkaldes til ekstraordinær generalforsamling, når 2 medlemmer af bestyrelsen eller 1/3 af klubbens A medlemmer ønsker dette. Ekstraordinær generalforsamling skal afholdes senest 30 dage efter begæring er fremsendt til formanden. Indkaldelse skal ske senest 5 dage før afholdelse af ekstraordinær generalforsamling sammen med indkomne forslag på mindst én af følgende 2 måder.

1. På klubbens hjemmeside.
2. Per mail eller brev.

Ændringsforslag til §7:

**9:** Det er enkelte bestyrelsesmedlemmer der vælges og ikke hele bestyrelsen.

**10:** tilføjelse da dette mangler.

# §7

Skakklubbens anliggender varetages af en bestyrelse, der består af 5 medlemmer.

**(9)**~~Bestyrelsen~~ Bestyrelsesmedlemmer vælges for 2 år ad gangen. Formanden og et bestyrelsesmedlem vælges på ulige år, mens kassereren og 2 bestyrelsesmedlemmer vælges på lige år.

**(10)** Bestyrelsessuppleanter vælges for 1 år ad gangen. Revisor og revisorsuppleant vælges for et år ad gangen. Bestyrelsen optræder på klubbens vegne og kan under ansvar over for generalforsamlingen disponere til klubbens bedste og formålets fremme. Afgørelser træffes ved simpelt stemmeflertal. Ved lige stemmetal er formandens stemme afgørende.

# §8

Bestyrelsen bør i videste udstrækning sørge for, at der afholdes turneringer, som er tilgængelige for alle klubbens medlemmer. Til at lede disse turneringer vælger bestyrelsen en turneringsleder og fastsætter regler for turneringen.

**Vedr. §9 Forslag til indførelse af ny paragraf i overensstemmelse med Folkeoplysningslovens krav.**

**11:** det er et krav at der er nogen der kan tegne klubben over for andre som banker, kommune og Virk.

Derfor foreslår vi at formand og kasserer kan tegne på klubbens og bestyrelsens vegne. Men lægger en grænse for hvor store økonomiske udgiftsbeslutninger der kan tages på 5000 kr af den enkelte . Her skal både formand og kasserer tegne i fællesskab.

08/05-24:

Forslaget om at både formand og kasserer skal tegne sammen ved dispositioner over 5000 kr er taget ud, da vi efterfølgende har erfaret at begge skal møde i banken for at tegne sammen ved betalinger over 5000 kr. Det vil blive alt for tidskrævende. Derfor har vi fjernet forslaget. Ifølge Banken er det en usædvanlig regel for en forening, og der er ikke noget krav hertil i reglerne for Folkeoplysende forening.

Som en kontrolforanstaltning vil bestyrelsen i stedet gennemgå bankkontoens bevægelser ved hvert bestyrelsesmøde.

# §9

# (11)Tegningsberettiget er klubbens formand og klubbens kasserer.

**Vedr. § 10 *Forandringer i klubbens lov*e rettes til *ændringer i klubbens vedtægter*.**

**Der tilføjes at indkaldelsen skal være rettidig.**

**12A: forslag om at man kan deltage/ stemme ved afgivelse af fuldmagt til formand eller kasserer.**

Klubbens midler må ikke kunne uddeles til privatpersoner, derfor en præcisering

*Skulle klubben ophøre at bestå, tager forsamlingen beslutning om klubbens ejendele og midlers anvendelse*. – denne formuleres således

12C: Ved klubbens ophævelse tager generalforsamlingen beslutning om hvilke almennyttige/almenvelgørende formål eller klubber, klubbens ejendele og midler tilgår.

**(12D)Forslag til hvad klubbens ejendele og penge må gå til ved en opløsning af klubben for at være i overensstemmelse med Folkeoplysningslovens krav.**

# §10

~~Forandringer i klubbens love~~ Ændringer i klubbens vedtægter kan kun ske ved en rettidig indkaldelse og når halvdelen af klubbens A-medlemmer er til stede fysisk

(12A) eller ved afgiven fuldmagt til formand eller kasserer, og mindst 2/3 af de mødte i afstemningen deltagende medlemmer inklusive afgivne fuldmagter stemmer for forslaget. Er halvdelen inklusive afgivne fuldmagter ikke til stede, skal bestyrelsen indkalde til ny generalforsamling, som er beslutningsdygtig uanset deltagerantal.

Vedtægtsændringer på en ny generalforsamling kræver fortsat, at 2/3 af klubbens fremmødte A medlemmer og afgivne fuldmagter stemmer for. Bestemmelse om klubbens ophævelse kan kun gyldigt vedtages, når mindst 3/4 af samtlige klubbens medlemmer stemmer derfor ved fremmøde eller ved fuldmagt. ~~Skulle klubben ophøre at bestå, tager forsamlingen~~ ~~beslutning om~~ ~~klubbens ejendele og midlers anvendelse~~ (12C) Ved klubbens ophævelse tager generalforsamlingen beslutning om, hvilke almennyttige/almenvelgørende formål eller klubber, klubbens ejendele og midler tilgår.

# §11

Optagelse i Skanderborg Skakklub sker ved henvendelse til et bestyrelsesmedlem. Nægter bestyrelsen at optage vedkommende, eller bliver vedkommende ekskluderet, kan sagen bringes frem for den første ordinære generalforsamling.

# §12

Ethvert medlem betaler kontingent til klubben via. kassereren. Kontingentet kan være forskelligt alt efter medlemstype og alder.

# §13

For klubbens forpligtigelser hæfter alene klubbens formue. Der påhviler ikke medlemmerne nogen hæftelse herudover.

# §14

Når et medlem ønsker udtrædelse af foreningen, må dette skriftligt meddeles kassereren. Vedkommende kan ikke få evt. resterende kontingent tilbagebetalt.

# §15

Tvivl om forståelsen af disse vedtægter afgøres af generalforsamlingen. Disse love indføres i klubbens forhandlingsprotokol.

Således vedtaget på generalforsamlingen den vv.vv. 2024.

Dirigent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelse: